CELEX: 62019CN0211
Language: sl
Date: 2019-03-06 00:00:00
Title: Zadeva C-211/19: Predlog za sprejetje predhodne odločbe, ki ga je vložilo Miskolci Közigazgatási és Munkaügyi Bíróság (Madžarska) 6. marca 2019 – UO/Készenléti Rendőrség

3.6.2019   
            
            
               SL
            
            
               Uradni list Evropske unije
            
            
               C 187/41
            
         
      Predlog za sprejetje predhodne odločbe, ki ga je vložilo Miskolci Közigazgatási és Munkaügyi Bíróság (Madžarska) 6. marca 2019 – UO/Készenléti Rendőrség
      (Zadeva C-211/19)
      (2019/C 187/45)
      Jezik postopka: madžarščina
      
         Predložitveno sodišče
      
      Miskolci Közigazgatási és Munkaügyi Bíróság (sodišče za upravne in socialne spore v Miskolcu, Madžarska)
      
         Stranki v postopku v glavni stvari
      
      
         Tožeča stranka: UO
      
         Tožena stranka: Készenléti Rendőrség
      
         Vprašanje za predhodno odločanje
      
      
                  1.
               
               
                  Prvo vprašanje: Ali je treba člen 1(3) Direktive 2003/88/ES Evropskega parlamenta in Sveta o nekaterih vidikih organizacije delovnega časa (1) razlagati tako, da je osebno področje uporabe te direktive določeno s členom 2 Direktive 89/391/EGS o uvajanju ukrepov za spodbujanje izboljšav varnosti in zdravja delavcev pri delu (2)?
               
            
                  2.
               
               
                  Drugo vprašanje: Če je odgovor pritrdilen, ali je treba člen 2(2) Direktive 89/391/EGS o uvajanju ukrepov za spodbujanje izboljšav varnosti in zdravja delavcev pri delu razlagati tako, da se člen 2, točki (1) in (2), [Direktive 2003/88/ES Evropskega parlamenta in Sveta o nekaterih vidikih organizacije delovnega časa] uporablja za policiste, ki so poklicni pripadniki policije za hitro posredovanje?
               
            
         (1)  Direktiva 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa (UL, posebna izdaja v slovenščini, poglavje 5, zvezek 4, str. 381).
      
         (2)  UL, posebna izdaja v slovenščini, poglavje 5, zvezek 1, str. 349.